**Opgave: Analytisk fotosafari på Egaa Gymnasium – fotodokumenteret analyse og stilbestemmelse.**

**A. Lav en stikords analyse** af Egå Gymnasium baseret på arkitekturanalysemodellens hovedpunkter (I kan selv vælge rækkefølgen, men dæk alle punkter – idéer gives nedenfor)

**B. Til hvert punkt skal I tage fotos/tegne skitser** der illustrerer de nævnte aspekter.

 Og evt. tegne på /skrive kommentarer på grundplanerne.

*Sådan KAN I fx strukturere jeres analyse:*

1. **FORM/PROPORTION** **– Hvordan ser den ud?**

Brug nøgleord fra arkitekturanalysemodellen, check grundplanerne og nøgleord om nymodernisme. Nævn mindst EN bygning, som Egaa Gymnasium kan perspektiveres til og forklar hvordan.

1. **KONSTRUKTION – Hvordan er den bygget?**

Brug nøgleord fra analysemodellen, snit af bygningen + gerne detaljer der viser noget om båret og bærende, og om konstruktionen er skjult eller synlig.
Vær opmærksomme på fx materialer, lyd/lys-forhold osv. **Materialer** er vigtige her.

1. **FUNKTION:** **Hvilken brug lægger bygningen op til?**

Relater gerne funktion til bygningens form og konstruktion. Er der særlige
 bemærkninger om arkitekturens formgivning og materialer i relation til
 bygningens FUNKTION (rumopdeling, grundplan, inde/ude osv.) Især er grundplanen vigtig.

1. **OMGIVELSER/PLACERING:** **Hvordan er omgivelserne – hvordan forholder bygningen sig hertil?**

Bygningens placering i landskabet. Er der med- eller modspil til omgivelserne? Følges naturens hældning? Hvordan er forholdet mellem ude og inde?
Gør herunder også gerne rede for ANKOMSTEN til skolen – hvordan opleves den?

1. **TILBLIVELSE & OPLEVELSE:** **Hvad har arkitekten tænkt? Hvordan oplever DU bygningen?**

Her kan I fx kommentere på arkitekternes visioner, fx ud fra hvad de har inkluderet i deres skitser. Som BRUGERE af stedet kan I kommentere på, om I mener, at de visioner, arkitekten lever op til virkelighedens (JERES) realiteter/dagligdag. Beskriv med forskellige sanser: syn, lyd, følesans.

 **6. MONUMENT: Hvad er den bærende idé i bygningen?**

 Her skal I prøve at lave en samlet konklusion ud fra jeres pointer i 1-5 med fokus på, om
 de forskellige dele spiller sammen i forhold til en overordnet idé i bygningen.

|  |
| --- |
| **ARKITEKTURANALYSE** **NB: Analyseskemaet er ment som hjælp eller ”dåseåbner”** **-inddrag hvad du finder RELEVANT …det er ikke altid ALT, der er værd at fokusere på** |
| 1. FORM & PROPORTION: Hvordan ser den ud?(formanalytisk problemstilling) | Bygningens….* FORM (ydre og indre: facade, grundplan, snit)

Anvendelige begrebspar ang. FORM:Tyngde-lethedMassivitet-transparens (gennemsigtighed)Åben-lukketHård-blød Symmetrisk-AsymmetriskGeometrisk – OrganiskHøj-LavKulørt – DæmpetUdsmykning – ingen udsmykningPROPORTIONER: delenes forhold til hinanden, fx- Højde i forhold til bredde - Vinduers størrelse og format i forhold til facaden**Hvad er effekten?*** ARKITEKTONISKE UDTRYK/STILART + periode
 |
| 2. KONSTRUKTION: Hvordan er den bygget?(formanalytisk problemstilling) | Bygningens TEKNIK – MATERIALER – BÆRING….(kan ofte bedst aflæses ud fra et SNIT + fotos af bygningen)* Materialer: træ, glas, stål, beton, sten etc….
* Bærende/Båret: hvad bærer, hvad bæres?
* Er konstruktionen synlig eller skjult?

**Hvad er effekten?** |
| 3. FUNKTION: Hvilken brug lægger bygningen op til?(formanalytisk problemstilling) | Bygningens PRAKTISKE INDRETNING – FUNKTIONER- Funktioner aflæses på grundplan, fx:* Adgangsforhold
* Døre (antal, form og placering)
* Vinduer (antal, form og placering)
* Lysforhold (kunstigt, eller naturligt lys (fx ovenlys)
* Installationer. (fx trapper, elevatortårne, bassiner el. lign)

**Hvad er effekten?** Hvilken brug lægges der op til? |
| 4. OMGIVELSER/PLACERING:Hvordan er omgivelserne – og hvordan forholder bygningen sig hertil?(dels form - dels betydning) | Bygningen i kontekst:Med- eller modspil til omgivelserne?* Landskabet (bevoksning, hældning, belysning)
* Omkringliggende bygninger

**Hvad er effekten?** |
| 5. TILBLIVELSE og OPLEVELSEHvad har arkitekten tænkt? Hvordan oplever brugeren bygningen? | * Hvad var/er opgaven der blev stillet?
* Hvornår er den bygget?
* Arkitektens visioner >< virkelighedens krav(Lever virkeligheden op til arkitektens visioner?)
 |
| 6. MONUMENT: Hvad er den bærende idé i bygningen?(betydningsanalytisk problemstilling /signalværdi) og socialanalytisk (politisk fx?) | Bygningen som VARTEGN - IDÉ Her samles de ovenstående punkter i en helhedskonklusionHvad er HOVEDidéen (idéen, der binder tingene sammen)?Den kan være funktionelt, æstetisk eller mere ideologisk funderet…(fx magt, demokrati, funktionalitet,åbenhed, skulpturelt udtryk eller noget helt andet…Hvordan medvirker form, konstruktion, funktion, placering osv. til at synliggøre denne bærende idé?  |